Bent Bøgsted (DF), 2004-01-29:
Jeg vil gerne takke for debatten.
På forhånd havde jeg godt nok en fornemmelse af, hvilken vej det gik, og den blev jo kun bekræftet.
Jeg vil gerne takke justitsministeren for redegørelsen
om de forskellige synspunkter.
I den forbindelse vil jeg da også sige, at vi fuldt ud respekterer, at De Konservative har
hvilket justitsministeren og hr. Helge Adam Møller gjorde opmærksom på.
Og det er da selvfølgelig også en meget god begrundelse for ikke at være med til at se på forslaget.
Vores intentioner med det var som udgangspunkt, at vi gerne så en aktiv tilmelding i stedet for en aktiv framelding.
Vi så bare gerne, at folk selv gjorde opmærksom på, at de ville støtte politiske partier.
Det er egentlig det, som var meningen med det.
Men det kan vi ikke komme igennem med, og det respekterer vi selvfølgelig også.
Jeg vil også gerne takke Venstre for synspunkterne.
I den forbindelse blev ekslusivaftalerne nævnt af fru Birthe Rønn Hornbech.
Vi har jo været igennem en diskussion med beskæftigelsesministeren om, hvorfor vi ikke kunne være med, og hr. Mogens Nørgård Pedersen var også lidt inde på det her med forbindelsen med østudvidelsen.
Det står ikke til at ændre på nuværende tidspunkt, og derfor respekterer vi da også, at Venstre ikke kan være med til at kigge på det her forslag, fordi Venstre selvfølgelig er bundet op som regeringsparti, og det er regeringen, der har afgjort, at der ikke skal kigges på det, og det respekterer vi.
Men alligevel tak til fru Birthe Rønn Hornbech for de positive tanker.
Hr. Svend Auken, ja, jeg vidste næsten på forhånd, hvad der ville blive sagt, for det har vi hørt før fra Socialdemokraterne.
Så det kom slet ikke som nogen overraskelse.
Men jeg er klar over, at hr. Svend Auken ved, hvad han taler om og har lang erfaring herindefra, så det tror jeg ikke jeg vil kommentere yderligere.
fra Mærsk.
Jeg kan sige, at vi på et tidspunkt har fået støtte fra Mærsk, nogle få tusinde kroner, 20.000-30.000 kr., jeg kan ikke lige huske det nøjagtige tal.
Vi har ingenting fået sidste år, og vi får heller ikke i år støtte fra nogen som helst sider.
Og så har vi en enkelt privat.
Jeg har ikke hørt noget om, at vi får støtte i 2004.
Gør vi det, så kommer der nogle nye tal.
I 2002 tror jeg, der faldt et beløb.
I 2003 kom der ingenting.
Der får vi ikke fra mere.
Men det er korrekt, at vi har fået på et tidspunkt. Så vil jeg gerne takke hr. Niels Helveg Petersen for, at han roste udformningen af forslaget.
Det er da korrekt, at vores jurister har sat sig godt og grundigt ind i sagen og har haft et stort arbejde med at hente oplysninger, og vi vil gerne takke for, at hr. Niels Helveg Petersen roser det arbejde, der er blevet lavet her.
Fru Line Barfod var også åben for, at der skulle diskuteres med medlemmerne ude omkring, hvordan de skulle gøre.
Det vil nok også være en god ting, hvis der kom mere gang i diskussionerne ude blandt foreningsmedlemmerne og arbejdsgiverne om, hvordan støtte eventuelt skulle være.
Og hr. Mogens Nørgård Pedersen: Ja, en del sympati.
Det er da korrekt, at det kan man ikke bruge til noget, lige så vel som hr. Mogens Nørgård Pedersen ikke kunne bruge en del sympati fra Dansk Folkeparti til nogen af de forslag, som vi har sagt nej til.
Det respekterer vi fuldt ud, og vi må erkende, at vi ingen vegne kommer med det her forslag.
Jeg tror nu ikke umiddelbart, at det bliver genfremsat næste år.
Så bliver det i hvert fald ikke i den udformning
Jeg tror nok, at debatten hermed er lukket, og vi må erkende, at vi ikke får gennemført vores ønske om, at det skal være en aktiv tilmelding frem for en aktiv framelding.